פיליפ אנסלמו

פיליפ "פיל" הנסן אנסלמו (באנגלית: Phil Anselmo; נולד ב-30 ביוני 1968) הוא מוזיקאי מטאל וסולן הלהקות פנטרה, Down ו-Superjoint Ritual. בתקופתו הפכה פנטרה לאחת הלהקות המשפיעות בעולם המטאל. אנסלמו נולד בניו אורלינס, לואיזיאנה. לא קיימים הרבה מקורות על ילדותו והתבגרותו של פיליפ אבל מהמעט שידוע נראה כי הוא לא זכה לילדות קלה. ידוע כי בשנות העשרה שלו הוא חי מחוץ לבית תקופות ארוכות ולא זכה לחינוך פורמלי מלא. בשנת 1987 הצטרף אנסלמו ללהקת פנטרה. באותה תקופה הייתה פנטרה להקת הבי מטאל עם מראה של ״להקת שיער״. בשנת 1988 ראה אור האלבום הראשון של פנטרה עם אנסלמו על המיקרופון, בשם Power Metal. האלבום אמנם היה ברובו ב״סגנון פנטרה הישן״, אך לראשונה ניתן היה גם לשמוע שירים המשלבים ת'ראש מטאל. שנתיים מאוחר יותר הוציאה הלהקה את Cowboys From Hell, אלבום שהשאיר סופית מאחור את העבר הגלאמי של הלהקה. הלהקה הוציאה בהמשך את Vulgar Display Of Power, Far Beyond Driven ו- The Great Southern Trendkill. במהלך כל אותן שנים של הצלחה היה ידוע כי אנסלמו צורך הרואין וכי העובדה מפריעה ליתר חברי ההרכב, ובמיוחד לאחים אבוט. אנסלמו התלונן באותה תקופה על כאבי גב חוזרים, כנראה תוצאה של הופעות אנרגטיות במשך שנים על הבמות. בספטמבר 1995 יצא האלבום הראשון של פרויקט הצד של פיל אנסלמו, Down. המתחים בתוך הלהקה גברו כאשר אנסלמו כמעט ומת ממנת יתר בקיץ 1996. השמועות על פירוק הלהקה הלכו וגברו, במיוחד כאשר גם האחים אבוט התחילו לעבוד על חומר עצמאי. ללהקה יצאו עוד אלבום הופעות ואלבום סטודיו אחד, Reinventing the Steel בשנת 2000. אנסלמו הוציא שני דיסקים עם Down ו-Superjoint Ritual שיצאו ב-2002 ו-2003, לפני שפנטרה התפרקה רשמית ב-2003. הסיבה העיקרית לפירוק הייתה הריחוק שנוצר בין אנסלמו לשאר חברי הלהקה. לאחר פירוק פנטרה המשיך אנסלמו בהקלטות עם מספר פרויקטים כשבראשם ההרכב Superjoint Ritual, איתו הופיע בOzzfest בשנת 2004. כחצי שנה לאחר מכן התראיין אנסלמו למגזין רוק בו אמר שלדיימבאג דארל מגיעות מכות רצח, דבר שלטענתו אמר רק לאחר שהראיון נגמר אך הפך לכותרת של הראיון וכחצי שנה אחרי דיימבאג דארל נרצח בהופעה של להקתו של דארל דמג'פלן. לאחר הידיעה על הרצחו של דיימבאג דארל בדצמבר אותה שנה סיבובי ההופעות של Superjoint Ritual נפסקו. הידיעות על כך שאנסלמו הוכרז כלא רצוי בטקס ההלוויה תפסו כותרות. אנסלמו לקח לעצמו זמן למנוחה ממוזיקה אחרי מותו של "דיימבג" ולפי שמועות מסוימות אף שקל לפרוש לגמרי מהסצנה. כיום פיליפ אנסלמו מצהיר כי הוא נקי לגמרי מסמים וכי עבר ניתוח שחדל את כאבי הגב הממושכים מהם סבל. בתחילת 2006 הופיעו שמועות לפיהן אנסלמו יכנס לנעליו של ליין סטאלי באליס אין צ'יינס, אך כפי הנראה אין לשמועות אלו קשר למציאות. אנסלמו חזר להקליט בעיר הולדתו, ניו אורלינס, שנפגעה קשה בהוריקן קטרינה באוגוסט 2005. Power Metal - 1988 Cowboys From Hell - 1990 Vulgar Display Of Power - 1992 Far Beyond Driven - 1994 The Great Southern Trendkill - 1996 Official Live: 101 Proof - 1997 Reinventing the Steel - 2000 NOLA - 1995 Down II: A Bustle in Your Hedgerow - 2002 DOWN III: Over The Under - 2007 Use Once and Destroy - 2002 A Lethal Dose of American Hatred - 2003 מדיה וקבצים בנושא פיליפ אנסלמו בוויקישיתוף אתר האינטרנט הרשמי של פיליפ אנסלמו (באנגלית) פיליפ אנסלמו, ברשת החברתית אקס (טוויטר) פיליפ אנסלמו, במסד הנתונים הקולנועיים IMDb (באנגלית) פיליפ אנסלמו, באתר AllMusic (באנגלית) פיליפ אנסלמו, באתר MusicBrainz (באנגלית) פיליפ אנסלמו, אמן באתר Encyclopedia Metallum (באנגלית) פיליפ אנסלמו, באתר Discogs (באנגלית) פיליפ אנסלמו, באתר Songkick (באנגלית) ריאיון עם אנסלמו